लेकिन फिर भी इन सबसे परे मानवीयता तो यही कहती है कि जिस राज्य में मानव निर्मित इस प्रलय से मरने वालों की संख्या सैकड़ों में हो तथा जहां लाखों लोग विस्थापित हो गए हों, वहां उन्हें फिर से सबल बनाने के लिए उतने ही लाखों लोगों को आगे आना होगा। हमारे समाज में अधिकांश ऐसे मनीषी हैं जिनके हृदय करुणा और परोपकार की भावनाओं से लबालब हैं। मैं ऐसे नागरिकों से विनती करती हूं कि देश की इस विनाशकारी आपदा की घड़ी में हमारे संकट ग्रस्त बिहारी भाई- बहनों की सहालायता के लिए आगे आएं । सहायता राशि चेक या ड्राफ्ट से सीधे चीफ मिनिस्टर रिलीफ फंड, चीफ मिनिस्टर सेक्रेटेरियट, 4 देशरत्न मार्ग, पटना- 800001 को भेजी जा सकती है या बैंक शाखाओं से चीफ मिनिस्टर रिलीफ फंड, खाता सं. 10839124928, भारतीय स्टेट बैंक, पटना सेक्रेटेरियट ब्रांच में भी इलेक्ट्रानिक माध्यम से ट्रांसफर की जा सकती है।